Kookkuns: Kalfsvleis met parmesaan / Vitello al parmigiano / Veal parmigiana
Kalfsvleis met parmesaan / Vitello al parmigiano / Veal parmigiana
Italiaanse immigrante het hierdie gereg na Amerika gebring, en sedertdien het Vitello al parmigiano 'n klassieke New York-gereg geword.
4 kalfsvleiskotelette, omtrent 9 mm dik
1 selderysteel, fyngekap
1 teelepel vars, fyngekapte pietersielie
¾ teelepel droë basiliekruid
’n knippie varsgemaalde swartpeper
⅔ koppie droë broodkrummels
1½ koppie gerasperde mozzarella
⅔ koppie gerasperde parmesaan
Plaas elke kotelet tussen lae waspapier op ’n houtplank en slaan dit plat met ’n vleishamer. Dit moet ten minste 6 mm dik wees. Droog dit af met papierhanddoek en hou eenkant.
Maak ’n tamatiesous deur 1 eetlepel olyfolie te verhit. Roer en kook die soetrissie, ui, seldery en knoffel hierin vir 5 minute.
Roer die tamaties, tamatiepasta, aftreksel, pietersielie, suiker, droë basiliekruid en sout en peper by. Bedek en prut vir 20 minute oor lae hitte.
Haal die deksel af en kook vir nog 20 minute tot die sous verdik.
Strooi die meel en broodkrummels op verskillende borde en gooi die eier in ’n bord.
Doop die kotelette, eers in die meel, dan in die eier en laaste in die broodkrummels. Druk die broodkrummels stewig vas in die vleis.
Verhit die botter en 2 eetlepels olyfolie in ’n pan tot dit medium warm is.
Braai die kotelette 3 minute aan ’n kant.
Plaas die kotelette in ’n oondbak, strooi die mozzarella oor en skep die tamatiesous oor. Strooi die tamatiesous laaste oor. Drip 1 eetlepel olyfolie oor. Bak dit in ’n 180°C-oond vir 25 minute.
Garneer met vars basiliekruid. Tradisioneel word dit saam met pasta bedien.
op 11/22/2017 11:44:00 am
Sleutelwoorde: Amerikaans , Hoofgereg , Italiaans , Kalf